**KLAIPĖDOS MIESTO SAVIVALDYBĖS TARYBA**

## **SPRENDIMAS**

**DĖL KLAIPĖDOS MIESTO SAVIVALDYBĖS KULTŪROS CENTRŲ KULTŪROS IR MENO DARBUOTOJŲ ATESTAVIMO KOMISIJOS SUDARYMO IR ĮGALIOJIMŲ SUTEIKIMO KLAIPĖDOS MIESTO SAVIVALDYBĖS ADMINISTRACIJOS DIREKTORIUI**

2014 m. rugsėjo 24 d. Nr. T1-263

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 3 dalies 1 punktu, Lietuvos Respublikos kultūros centrų įstatymo 14 straipsnio 6 punktu ir Valstybės ir savivaldybių kultūros centrų kultūros ir meno darbuotojų atestavimo nuostatų, patvirtintų Lietuvos Respublikos kultūros ministro 2004 m. gruodžio 31 d. įsakymu Nr. ĮV-441 „Dėl Valstybės ir savivaldybių kultūros centrų kultūros ir meno darbuotojų atestavimo nuostatų patvirtinimo“, 2.2 papunkčiu, Klaipėdos miesto savivaldybės taryba nusprendžia:

1. Sudaryti 2 metų laikotarpiui šios sudėties Klaipėdos miesto savivaldybės kultūros centrų kultūros ir meno darbuotojų atestavimo komisiją:

pirmininkas – Vytautas Čepas, Klaipėdos miesto savivaldybės mero pavaduotojas;

nariai:

Jelena Butkevičienė, Klaipėdos miesto savivaldybės tautinių kultūrų centro direktorė;

Narūnas Lendraitis, Klaipėdos miesto savivaldybės administracijos Ugdymo ir kultūros departamento Kultūros skyriaus vedėjas;

Alvydas Lenkauskas, Klaipėdos miesto savivaldybės kultūros centro Žvejų rūmų direktorius;

Jadvyga Lisevičiūtė, Kultūros ministerijos Regionų kultūros skyriaus vyriausioji specialistė;

Nijolė Sliužinskienė, Klaipėdos miesto savivaldybės etnokultūros centro direktorė;

Nemira Trakumienė, Klaipėdos miesto savivaldybės kultūros centro Žvejų rūmų direktoriaus pavaduotoja;

sekretorė – Karolina Kudrevičiūtė, Klaipėdos miesto savivaldybės administracijos Ugdymo ir kultūros departamento Kultūros skyriaus vyriausioji specialistė.

2. Nustatyti, kad Klaipėdos miesto savivaldybės kultūros centrų kultūros ir meno darbuotojų atestavimo komisija veikia vadovaudamasi Valstybės ir savivaldybių kultūros centrų kultūros ir meno darbuotojų atestavimo nuostatais, patvirtintais Lietuvos Respublikos kultūros ministro 2004 m. gruodžio 31 d. įsakymu Nr. ĮV-441.

3. Įgalioti Klaipėdos miesto savivaldybės administracijos direktorę Juditą Simonavičiūtę įgyvendinti steigėjo teises ir pareigas, numatytas Valstybės ir savivaldybių kultūros centrų kultūros ir meno darbuotojų atestavimo nuostatuose, patvirtintuose Lietuvos Respublikos kultūros ministro 2004 m. gruodžio 31 d. įsakymu Nr. ĮV-441.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

V. Pakalniškis, tel. 39 61 75

2014-09-03